**VIEŠOSIOS ĮSTAIGOS JONAVOS PIRMINĖS SVEIKATOS**

**PRIEŽIŪROS CENTRO**

**VYRIAUSIASIS GYDYTOJAS**

**Į S A K Y M A S**

**DĖL VŠĮ JONAVOS PIRMINĖS SVEIKATOS PRIEŽIŪROS CENTRO**

**SUPAPRASTINTŲ VIEŠŲJŲ PIRKIMŲ TAISYKLIŲ PATVIRTINIMO**

2013 m. liepos 17 d. Nr. V-100

Jonava

Vadovaudamasi Lietuvos Respublikos viešųjų pirkimų įstatymu (Žin., 1996, Nr. 84-2000; 2006, Nr. 4-102; 2009, Nr. 93-3986; 2010, Nr. 25-1174; 2011, Nr. 2-36):

1. P a k e i č i u VŠĮ Jonavos pirminės sveikatos priežiūros centro vyr. gydytojos 2012 m. spalio 23 d. įsakymu Nr. V-137 patvirtintų VŠĮ Jonavos pirminės sveikatos priežiūros centro supaprastintų viešųjų pirkimų taisyklių 53 ir 54 punktus, išdėstau juos taip:

#### „53. Jeigu pasiūlymus buvo prašoma pateikti dviejuose vokuose, vokai su pasiūlymais, išskyrus mažos vertės pirkimus, turi būti atplėšiami dviejuose komisijos posėdžiuose. Pirmame posėdyje atplėšiami tik tie vokai, kuriuose yra pateikti techniniai pasiūlymo duomenys ir kita informacija bei dokumentai, antrajame posėdyje – vokai, kuriuose nurodytos kainos. Antrasis posėdis gali vykti tik tada, kai perkančioji organizacija patikrina, ar pateiktų pasiūlymų techniniai duomenys ir tiekėjų kvalifikacija atitinka pirkimo dokumentuose keliamus reikalavimus, ir pagal pirkimo dokumentuose nustatytus reikalavimus įvertina pasiūlymų techninius duomenis, o šių taisyklių nustatytais atvejais – ir tiekėjų kvalifikaciją. Apie šio patikrinimo ir įvertinimo rezultatus perkančioji organizacija privalo raštu pranešti visiems tiekėjams, kartu nurodyti antro vokų su pasiūlymais atplėšimo posėdžio laiką ir vietą. Jeigu perkančioji organizacija, patikrinusi ir įvertinusi pirmame voke tiekėjo pateiktus duomenis, atmeta jo pasiūlymą, neatplėštas vokas su pasiūlyta kaina saugomas kartu su kitais tiekėjo pateiktais dokumentais Viešųjų pirkimų įstatymo 21 straipsnyje nustatyta tvarka.

#### 54. Vokų su pasiūlymais atplėšimo metu, kai pasiūlymus buvo prašoma pateikti dviejuose vokuose, skelbiama:“

1. P a p i l d a u viešųjų pirkimų taisyklių 63 punktą 4 dalimi, išdėstau jį taip:

„63.4. pirkimo dokumentuose nurodomas kiekvienam ekonomiškai naudingiausiam pasiūlymui nustatyti pasirinkto kriterijaus lyginamasis svoris. Kriterijų lyginamasis svoris gali būti išreikštas konkrečiu dydžiu arba nustatant intervalą, į kurį patenka kiekviena kriterijui priskiriama reikšmė. Tais atvejais, kai dėl pirkimo objekto ypatybių neįmanoma nustatyti kriterijų lyginamojo svorio, perkančioji organizacija turi nurodyti pirkimo dokumentuose taikomų kriterijų svarbos eiliškumą mažėjančia tvarka. “

L. e. direktorės pareigas Marytė Ona Jakubavičienė